CELEX: 62018CN0664
Language: lt
Date: 2018-10-23 00:00:00
Title: Byla C-664/18: 2018 m. spalio 23 d. pareikštas ieškinys byloje Europos Komisija / Jungtinė Didžiosios Britanijos ir Šiaurės Airijos Karalystė

10.12.2018   
            
            
               LT
            
            
               Europos Sąjungos oficialusis leidinys
            
            
               C 445/12
            
         
      2018 m. spalio 23 d. pareikštas ieškinys byloje Europos Komisija / Jungtinė Didžiosios Britanijos ir Šiaurės Airijos Karalystė
      
      (Byla C-664/18)
      (2018/C 445/16)
      Proceso kalba: anglų
      
         Šalys
      
      
         Ieškovė: Europos Komisija, atstovaujama J. Norris-Usher, K. Petersen
      
         Atsakovė: Jungtinė Didžiosios Britanijos ir Šiaurės Airijos Karalystė
      
         Ieškovė Teisingumo Teismo prašo:
      
      
                  —
               
               
                  Pripažinti, kad, viršydama metines NO2 ribines vertes UK0001 (Didžiojo Londono miesto teritorija), UK0002 (Vakarų Midlandso miesto teritorija), UK0003 (Didžiojo Mančesterio miesto teritorija), UK0004 (Vakarų Jorkšyro miesto teritorija), UK0013 (Teesside miesto teritorija), UK0014 (The Potteries), UK0018 (Kingstonas prie Halo), UK0019 (Sautamptono miesto teritorija), UK0024 (Glazgo miesto teritorija), UK0029 (Rytai), UK0031 (Pietryčiai), UK0032 (Rytų Midlandsas), UK0033 (Šiaurės Vakarai ir Mersisaidas), UK0034 (Jorkšyras ir Hambersaidas), UK0035 (Vakarų Midlandsas) ir UK0036 (Šiaurės Rytai) zonose ir valandos NO2 ribines vertes UK0001 (Didžiojo Londono miesto teritorija) zonoje nuo šių ribinių verčių įsigaliojimo 2010 m. sausio 1 d., Jungtinė Didžiosios Britanijos ir Šiaurės Airijos Karalystė nesilaikė Direktyvos 2008/50/EB (1) 13 straipsnio 1 dalies, siejamos su šios direktyvos XI priedu.
               
            
                  —
               
               
                  Pripažinti, kad nuo 2010 m. birželio 11 d. Jungtinė Didžiosios Britanijos ir Šiaurės Airijos Karalystė nevykdė įsipareigojimų pagal Direktyvos 2008/50/EB 23 straipsnio 1 dalį, siejamą su šios direktyvos XV priedu, kiek tai susiję su minėtomis zonomis, visų pirma 23 straipsnio 1 dalies antroje pastraipoje numatyto įsipareigojimo užtikrinti, kad minėtos vertės būtų viršijamos kuo trumpesnį laikotarpį.
               
            
                  —
               
               
                  Priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Nuo 2010 m. metinės NO2 ribos buvo viršytos 16 zonų ir aglomeracijų, o valandos ribos – vienoje zonoje. Toks viršijimas pats savaime yra 2008 m. gegužės 21 d. Direktyvos 2008/50/EB dėl aplinkos oro kokybės ir švaresnio oro Europoje 13 straipsnio 1 dalies, siejamos su šios direktyvos XI priedu, pažeidimas.
      Nepaisant šio nuolatinio Direktyvos 2008/50/EB 13 straipsnio 1 dalies, siejamos su šios direktyvos XI priedu, pažeidimo, Jungtinė Didžiosios Britanijos ir Šiaurės Airijos Karalystė nepatvirtino oro kokybės planų, kuriuose išdėstomos atitinkamos priemonės, kad šios ribos būtų viršijamos kuo trumpesnį laikotarpį. Jungtinės Didžiosios Britanijos ir Šiaurės Airijos Karalystės numatytų priemonių nepakankamumą patvirtina laikotarpio, kuriuo buvo viršytos ribinės vertės, trukmė, viršijimo apimtis ir su atitiktimi šioms ribinėms vertėms susijusi tendencija, taip pat visų oro kokybės planų, susijusių su 16 zonų ir aglomeracijų, dėl kurių pateiktas šis ieškinys, išsami analizė.
      
         (1)  2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (OL L 152, 2008, p. 1).